CELEX: 32022R0965
Language: lt
Date: 2022-06-21 00:00:00
Title: Komisijos įgyvendinimo reglamentas (ES) 2022/965 2022 m. birželio 21 d. kuriuo leidžiama pateikti rinkai valgomosios dažinio braivėlio Jatropha curcas L. veislės sėklų branduolius kaip naują maisto produktą ir iš dalies keičiamas Įgyvendinimo reglamentas (ES) 2017/2470 (Tekstas svarbus EEE)

2022 6 22   
               
               
                  LT
               
               
                  Europos Sąjungos oficialusis leidinys
               
               
                  L 166/118
               
            
         KOMISIJOS ĮGYVENDINIMO REGLAMENTAS (ES) 2022/965
         2022 m. birželio 21 d.
         kuriuo leidžiama pateikti rinkai valgomosios dažinio braivėlio Jatropha curcas L. veislės sėklų branduolius kaip naują maisto produktą ir iš dalies keičiamas Įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnio 1 dalį,
         kadangi:
         
                     (1)
                  
                  
                     Reglamente (ES) 2015/2283 nustatyta, kad pateikti Sąjungos rinkai galima tik leidžiamus naudoti ir į Sąjungos naujų maisto produktų sąrašą įtrauktus naujus maisto produktus;
                  
               
                     (2)
                  
                  
                     pagal Reglamento (ES) 2015/2283 8 straipsnį Komisijos įgyvendinimo reglamentu (ES) 2017/2470 (2) nustatytas Sąjungos naujų maisto produktų sąrašas;
                  
               
                     (3)
                  
                  
                     2016 m. rugpjūčio 29 d. bendrovė „JatroSolutions GmbH“ (toliau – pareiškėja) Vokietijos kompetentingai institucijai pateikė paraišką leisti pateikti Sąjungos rinkai valgomosios dažinio braivėlio Jatropha curcas L. veislės sėklų branduolius kaip naują maisto sudedamąją dalį, kaip apibrėžta Europos Parlamento ir Tarybos reglamento (EB) Nr. 258/97 (3) 1 straipsnio 2 dalies c punkte. Pareiškėja paprašė, kad hidrotermiškai apdoroti valgomosios dažinio braivėlio Jatropha curcas L. veislės sveiki ir skaldyti sėklų branduoliai būtų naudojami tokiu pavidalu (arba cukruoti ar cukruje konservuoti) arba kaip perdirbti sėklų branduoliai kaip užkandis ir kaip maisto sudedamoji dalis javainių batonėliuose, pusryčių javainiuose ir džiovintuose vaisiuose;
                  
               
                     (4)
                  
                  
                     pagal Reglamento (ES) 2015/2283 35 straipsnio 1 dalį paraiškos pateikti naują maisto produktą rinkai Sąjungoje, kurios buvo pateiktos valstybei narei pagal Reglamento (EB) Nr. 258/97 dėl naujų maisto produktų ir naujų maisto komponentų 4 straipsnį ir dėl kurių galutinis sprendimas iki 2018 m. sausio 1 d. nepriimtas, turi būti laikomos paraiškomis, pateiktomis pagal Reglamentą (ES) 2015/2283;
                  
               
                     (5)
                  
                  
                     paraiška leisti pateikti Sąjungos rinkai valgomosios dažinio braivėlio Jatropha curcas L. veislės sėklų branduolius kaip naują maisto produktą buvo pateikta valstybei narei pagal Reglamento (EB) Nr. 258/97 4 straipsnį, tačiau paraiška atitinka ir Reglamente (ES) 2015/2283 nustatytus reikalavimus;
                  
               
                     (6)
                  
                  
                     2018 m. kovo 1 d. pareiškėja taip pat pateikė Komisijai prašymą apsaugoti paraiškai pagrįsti pateiktus nuosavybės teise priklausančius duomenis apie dažinio braivėlio Jatropha curcas L. augalo auginimo valdymą ir molekulinių žymenų (4) naudojimą, sudėties duomenis, įskaitant informaciją apie maistingumą (5) ir duomenis apie alergenus (6), informaciją apie biologinius ir su perdirbimo procesu susijusius teršalus (7), analizės metodus, įskaitant jų patvirtinimą, siekiant aptikti forbolo esterius dažinio braivėlio Jatropha curcas L. sėklų branduoliuose (8), procedūras, pagal kurias tikrinamas dažinio braivėlio Jatropha curcas L. sėklų branduolių forbolo esterių kiekis (9), bakterijų grįžtamųjų mutacijų tyrimus su valgomųjų ir nevalgomųjų dažinio braivėlio Jatropha curcas L. sėklų branduolių, iš kurių pašalinti riebalai, miltais ir aliejumi (10) ir in vitro žinduolių ląstelių mikrobranduolių tyrimus su valgomųjų ir nevalgomųjų dažinio braivėlio Jatropha curcas L. sėklų branduolių, iš kurių pašalinti riebalai, miltais ir aliejumi (11);
                  
               
                     (7)
                  
                  
                     2018 m. spalio 19 d. Komisija paprašė Europos maisto saugos tarnybos (toliau – Tarnyba) įvertinti valgomosios dažinio braivėlio Jatropha curcas L. veislės sėklų branduolius kaip naują maisto produktą;
                  
               
                     (8)
                  
                  
                     2021 m. lapkričio 24 d. Tarnyba pagal Reglamento (ES) 2015/2283 11 straipsnį priėmė mokslinę nuomonę „Hidroterminiu būdu apdorotų valgomosios dažinio braivėlio Jatropha curcas L. („Chuta“) veislės sėklų branduolių kaip naujo maisto produkto sauga pagal Reglamentą (ES) 2015/2283 (12)“ (angl. „SAFEty of hydrothermally treated kernels from edible Jatropha curcas L. (‘Chuta’) as a novel food pursuant to Regulation (ES) 2015/2283“;
                  
               
                     (9)
                  
                  
                     Tarnyba mokslinėje nuomonėje padarė išvadą, kad valgomosios dažinio braivėlio Jatropha curcas L. veislės sėklų branduoliai yra saugūs siūlomomis naudojimo sąlygomis. Todėl ta mokslinė nuomonė yra pakankamas pagrindas nustatyti, kad naujas maisto produktas – valgomosios dažinio braivėlio Jatropha curcas L. veislės sėklų branduoliai, kai jie naudojami minėtu pavidalu (arba kaip cukruoti ar cukruje konservuoti) arba kaip perdirbti sėklų branduoliai kaip užkandis ir kaip maisto sudedamoji dalis javainių batonėliuose, pusryčių javainiuose ir džiovintuose vaisiuose, atitinka jų pateikimo rinkai sąlygas pagal Reglamento (ES) 2015/2283 12 straipsnio 1 dalį;
                  
               
                     (10)
                  
                  
                     savo mokslinėje nuomonėje Tarnyba taip pat padarė išvadą, kad vartojant šį naują maisto produktą valgomosios dažinio braivėlio Jatropha curcas L. veislės sėklų branduoliai gali sukelti pirminį įjautrinimą, dėl kurio riešutams alergiškiems asmenims gali pasireikšti alerginės reakcijos. Tokia išvada padaryta remiantis turimų įrodymų svarba ir atsižvelgiant į didesnį (32 %) baltymų kiekį valgomosios dažinio braivėlio Jatropha curcas L. veislės sėklų branduoliuose bei paskelbtą informaciją, įrodančią, kad nevalgomosios dažinio braivėlio Jatropha curcas L veislės sėklų branduoliuose yra daug alergizuojančių baltymų. Tačiau, atsižvelgiant į tai, kad šiuo metu nėra epidemiologinių įrodymų dėl alerginių reakcijų į valgomosios dažinio braivėlio Jatropha curcas L. veislės sėklų branduolius Meksikos vietovėse, kuriose jie paprastai vartojami, ir atsižvelgiant į valgomosios dažinio braivėlio Jatropha curcas L. veislės sėklų branduolių baltymų kryžminio reaktyvumo į kai kurių dažniausiai auginamų riešutų baltymus neigiamus rezultatus, gautus atlikus in vitro fermentais susietą imunofermentinę analizę (ELISA), ir į polimerazės grandininės reakcijos (PGR) tyrimų, atliktų su valgomosios dažinio braivėlio Jatropha curcas L. veislės sėklų branduoliais dėl kitų riešutų alergenų, neigiamus rezultatus, Komisija mano, kad į Sąjungos leidžiamų naudoti naujų maisto produktų sąrašą neturėtų būti įtraukti specialūs ženklinimo reikalavimai dėl alergiškumo;
                  
               
                     (11)
                  
                  
                     savo mokslinėje nuomonėje Tarnyba taip pat pažymėjo, kad jos išvada dėl naujo maisto produkto saugos buvo pagrįsta moksliniais duomenimis apie dažinio braivėlio Jatropha curcas L. augalo auginimo valdymą ir molekulinių žymenų naudojimą, sudėties duomenimis, įskaitant informaciją apie maistingumą ir duomenis apie alergenus, informacija apie biologinius ir su perdirbimo procesu susijusius teršalus, analizės metodus, įskaitant jų patvirtinimą, siekiant aptikti forbolo esterius dažinio braivėlio Jatropha curcas L. sėklų branduoliuose, procedūras, pagal kurias tikrinamas forbolo esterių kiekis dažinio braivėlio Jatropha curcas L. sėklų branduoliuose, bakterijų grįžtamųjų mutacijų tyrimus su valgomųjų ir nevalgomųjų dažinio braivėlio Jatropha curcas L. sėklų branduolių, iš kurių pašalinti riebalai, miltais ir aliejumi, ir in vitro žinduolių ląstelių mikrobranduolių tyrimus su valgomųjų ir nevalgomųjų dažinio braivėlio Jatropha curcas L. sėklų branduolių, iš kurių pašalinti riebalai, miltais ir aliejumi, be kurių ji nebūtų galėjusi įvertinti naujo maisto produkto ir padaryti savo išvados;
                  
               
                     (12)
                  
                  
                     Komisija paprašė pareiškėjos išsamiau paaiškinti pateiktą pagrindimą dėl nuosavybės teisės į šiuos tyrimus ir bandymus ir paaiškinti teiginį dėl išimtinės teisės juos naudoti pagal Reglamento (ES) 2015/2283 26 straipsnio 2 dalies b punktą;
                  
               
                     (13)
                  
                  
                     pareiškėja pareiškė, kad paraiškos pateikimo metu ji turėjo nuosavybės teises ir išimtines teises remtis moksliniais duomenimis apie dažinio braivėlio Jatropha curcas L. augalo auginimo valdymą ir molekulinių žymenų naudojimą, sudėties duomenimis, įskaitant informaciją apie maistingumą ir duomenis apie alergenus, informacija apie biologinius ir su perdirbimo procesu susijusius teršalus, analizės metodus, įskaitant jų patvirtinimą, siekiant aptikti forbolo esterius dažinio braivėlio Jatropha curcas L. sėklų branduoliuose, ėminių ėmimo procedūras, pagal kurias tikrinamas dažinio braivėlio Jatropha curcas L. sėklų branduolių forbolo esterių kiekis, bakterijų grįžtamųjų mutacijų tyrimus su valgomųjų ir nevalgomųjų dažinio braivėlio Jatropha curcas L. sėklų branduolių, iš kurių pašalinti riebalai, miltais ir aliejumi ir in vitro žinduolių ląstelių mikrobranduolių tyrimus su valgomųjų ir nevalgomųjų dažinio braivėlio Jatropha curcas L. sėklų branduolių, iš kurių pašalinti riebalai, miltais ir aliejumi, todėl trečiosios šalys negali teisėtai susipažinti su šiais duomenimis, jų naudoti arba jais remtis;
                  
               
                     (14)
                  
                  
                     Komisija įvertino visą pareiškėjos pateiktą informaciją ir padarė išvadą, kad pareiškėja pateikė pakankamą pagrindimą, jog įvykdė Reglamento (ES) 2015/2283 26 straipsnio 2 dalyje nustatytus reikalavimus. Todėl moksliniai duomenys apie dažinio braivėlio Jatropha curcas L. augalo auginimo valdymą ir molekulinių žymenų naudojimą, sudėties duomenis, įskaitant informaciją apie maistingumą ir duomenis apie alergenus, informaciją apie biologinius ir su perdirbimo procesu susijusius teršalus, analizės metodus, įskaitant jų patvirtinimą, siekiant aptikti forbolo esterius dažinio braivėlio Jatropha curcas L. sėklų branduoliuose, procedūras, pagal kurias tikrinamas forbolo esterių kiekis dažinio braivėlio Jatropha curcas L. sėklų branduoliuose, bakterijų grįžtamųjų mutacijų tyrimus su valgomųjų ir nevalgomųjų dažinio braivėlio Jatropha curcas L. sėklų branduolių, iš kurių pašalinti riebalai, miltais ir aliejumi ir in vitro žinduolių ląstelių mikrobranduolių tyrimus, naudojant valgomųjų ir nevalgomųjų dažinio braivėlio Jatropha curcas L. sėklų branduolių, iš kurių pašalinti riebalai, miltus ir aliejų, turėtų būti apsaugoti pagal Reglamento (ES) 2015/2283 27 straipsnio 1 dalį. Todėl penkerius metus nuo šio reglamento įsigaliojimo pateikti Sąjungos rinkai dažinio braivėlio Jatropha curcas L. sėklų branduolius turėtų būti leista tik pareiškėjai;
                  
               
                     (15)
                  
                  
                     tačiau leidimas tik pareiškėjai pateikti rinkai valgomosios dažinio braivėlio Jatropha curcas L. veislės sėklų branduolius ir tik pareiškėjos naudai naudoti pareiškėjos dokumentų rinkinyje pateiktus mokslinius duomenis neužkerta kelio kitiems pareiškėjams pateikti paraišką leisti pateikti rinkai tą patį naują maisto produktą, jei jų paraiška yra pagrįsta teisėtai gauta informacija, kuria pagrindžiamas toks leidimas;
                  
               
                     (16)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            
               1.   Valgomosios dažinio braivėlio Jatropha curcas L. veislės sėklų branduolius leidžiama pateikti Sąjungos rinkai.
               Valgomosios dažinio braivėlio Jatropha curcas L. veislės sėklų branduoliai įtraukiami į Įgyvendinimo reglamente (ES) 2017/2470 nustatytą Sąjungos naujų maisto produktų sąrašą.
            
            
               2.   Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.
            
         
         
            2 straipsnis
            Pateikti Sąjungos rinkai 1 straipsnyje nurodytą naują maisto produktą penkerius metus nuo 2022 m. liepos 12 d. leidžiama tik bendrovei „JatroSolutions GmbH“ (13), nebent paskesni pareiškėjai gautų leidimą šiam naujam maisto produktui, nesiremdami pagal 3 straipsnį apsaugotais moksliniais duomenimis, arba gautų bendrovės „JatroSolutions GmbH“ sutikimą.
         
         
            3 straipsnis
            Paraiškos byloje esantys moksliniai duomenys, atitinkantys Reglamento (ES) 2015/2283 26 straipsnio 2 dalyje nustatytas sąlygas, penkerius metus nuo 2022 m. liepos 12 d. nenaudojami paskesnių pareiškėjų naudai be bendrovės „JatroSolutions GmbH“ sutikimo.
         
         
            4 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. birželio 21 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 327, 2015 12 11, p. 1.
         
            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).
         
            (3)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).
         
            (4)  „JatroSolutions GmbH“ (2018 ir 2019 m., nepaskelbta).
         
            (5)  „JatroSolutions GmbH“ (2021 m., nepaskelbta).
         
            (6)  „JatroSolutions GmbH“ (2020 ir 2021 m., nepaskelbta).
         
            (7)  „JatroSolutions GmbH“ (2021 m., nepaskelbta).
         
            (8)  „JatroSolutions GmbH“ (2021 m., nepaskelbta).
         
            (9)  „JatroSolutions GmbH“ (2021 m., nepaskelbta).
         
            (10)  „JatroSolutions GmbH“ (2021 m., nepaskelbta).
         
            (11)  „JatroSolutions GmbH“ (2021 m., nepaskelbta).
         
            (12)  EFSA Journal 2022; 20(1):6998.
         
            (13)  Adresas: Echterdinger Strasse 30, 70599 Stuttgart, Vokietija.
      
      
         
            PRIEDAS
            Įgyvendinimo reglamento (ES) 2017/2470 priedas iš dalies keičiamas taip:
            
                        1)
                     
                     
                        1 lentelėje (Leidžiami naudoti nauji maisto produktai) įterpiamas šis įrašas: [Leidinių biurui: įrašyti abėcėlės tvarka EN versijoje.]
                        
                                    Leidžiamas naudoti naujas maisto produktas
                                 
                                 
                                    Naujo maisto produkto naudojimo sąlygos
                                 
                                 
                                    Papildomi specialieji ženklinimo reikalavimai
                                 
                                 
                                    Kiti reikalavimai
                                 
                                 
                                    Duomenų apsauga
                                 
                              
                                    „Dažinio braivėlio Jatropha curcas L. (valgomosios veislės) sėklų branduoliai
                                    
                                 
                                 
                                    
                                       Nurodyta maisto produktų kategorija
                                    
                                 
                                 
                                    
                                       Didžiausias leidžiamas kiekis (g/100g)
                                    
                                 
                                 
                                    Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „Valgomojo dažinio braivėlio Jatropha curcas L. sėklų branduoliai“
                                 
                                 
                                     
                                 
                                 
                                    Leidimas naudoti suteiktas 2022 m. liepos 12 d. Įtraukimas grindžiamas nuosavybiniais moksliniais įrodymais ir moksliniais duomenimis, apsaugotais pagal Reglamento (ES) 2015/2283 26 straipsnį.
                                    Pareiškėjas: bendrovė „JatroSolutions GmbH“, Echterdinger Strasse 30, 70599 Stuttgart, Vokietija. Duomenų apsaugos laikotarpiu pateikti Sąjungos rinkai naują maisto produktą dažinio braivėlio Jatropha curcas L. valgomosios veislės sėklų branduolius leidžiama tik bendrovei „JatroSolutions GmbH“, nebent paskesni pareiškėjai gautų leidimą šiam naujam maisto produktui, nenaudodami pagal Reglamento (ES) 2015/2283 26 straipsnį apsaugotų nuosavybinių mokslinių įrodymų ar mokslinių duomenų arba gautų bendrovės „JatroSolutions GmbH“ sutikimą.
                                    Duomenų apsaugos pabaigos data: 2027 m. liepos 12 d.“
                                 
                              
                                    Paprasti sėklų branduoliai, cukruoti ar cukruje konservuoti sėklų branduoliai ir perdirbti sėklų branduoliai
                                 
                                 
                                     
                                 
                              
                                    Javainių batonėliai
                                 
                                 
                                    5
                                 
                              
                                    Pusryčių javainiai
                                 
                                 
                                    5
                                 
                              
                                    Džiovinti vaisiai
                                 
                                 
                                    5
                                 
                              
                                     
                                 
                              
                  
                        2)
                     
                     
                        2 lentelėje (Specifikacijos) abėcėlės tvarka įterpiamas šis įrašas:
                        
                                    Leidžiamas naudoti naujas maisto produktas
                                 
                                 
                                    Specifikacijos
                                 
                              
                                    „Dažinio braivėlio Jatropha curcas L. (valgomosios veislės) sėklų branduoliai
                                    
                                 
                                 
                                    
                                       Aprašymas:
                                    
                                    Sėklų branduoliai gaunami iš dažinio braivėlio Jatropha curcas L. valgomosios veislės augalų, užauginančių sėklų branduolius su neaptinkamu forbolo esterių kiekiu, prinokusių vaisių sėklų, po kelių etapų, įskaitant vaisių valymą ir lukštenimą, kad būtų atskirtos sėklos, sėklų džiovinimą, sėklų valymą, kad būtų pašalintos lukštų nuotrupos ir kitos liekanos, mechaninį sėklų išlukštenimą branduoliams gauti ir sėklų branduolių hidroterminį apdorojimą (> 120 °C 40 minučių), siekiant sumažinti antimitybinių ir mikrobiologinių medžiagų kiekį.
                                    Kadangi valgomosios dažinio braivėlio Jatropha curcas L. veislės augalų, užauginančių sėklų branduolius su neaptinkamu forbolo esterių kiekiu, pagal jų fenotipą negalima atskirti nuo nevalgomosios veislės, gaminant naują maisto produktą turėtų būti naudojami tik tinkamos valgomosios Jatropha curcas L. veislės augalai. Viso gamybos proceso metu turi būti užtikrinama, kad valgomieji sėklų branduoliai nebūtų sumaišomi su nevalgomaisiais sėklų branduoliais.
                                    Tai, kad valgomieji sėklų branduoliai nesumaišomi su nevalgomaisiais sėklų branduoliais, patvirtinama atliekant kiekvienos sėklų partijos forbolo esterių analitinę kontrolę po sėklų džiovinimo etapo ir prieš išlukštenimo etapą, laikantis A lentelėje nurodytos ėminių ėmimo tvarkos. Iš kiekvieno jungtinio ėminio ekstrahuoti penki laboratoriniai ėminiai yra išlukštenami, sumalami ir ištiriami dėl forbolo esterių taikant patvirtintą UHPLC-UV-MS(b) metodą. Tik tos partijos, kurių visuose penkiuose ėminiuose forbolo esterių neaptinkama, toliau perdirbamos sėklas išlukštenant ir sėklų branduolius apdorojant hidrotermiškai.
                                    
                                       A lentelė
                                    
                                 
                              
                                    Partijos svoris (tonomis)
                                 
                                 
                                    Siuntos dalių svoris arba skaičius
                                 
                                 
                                    Atskirųjų ėminių skaičius
                                 
                              
                                    ≥ 500
                                 
                                 
                                    100 tonų
                                 
                                 
                                    100
                                 
                              
                                    > 100 ir < 500
                                 
                                 
                                    5 siuntų dalys
                                 
                                 
                                    100
                                 
                              
                                    > 10 ir ≤ 100
                                 
                                 
                                    5 siuntų dalys
                                 
                                 
                                    100
                                 
                              
                                    > 5,0 ir ≤ 10
                                 
                                 
                                    —
                                 
                                 
                                    80
                                 
                              
                                    > 1 ir ≤ 5,0
                                 
                                 
                                    —
                                 
                                 
                                    60
                                 
                              
                                    > 0,1 ir ≤ 1,0
                                 
                                 
                                    —
                                 
                                 
                                    30
                                 
                              
                                    ≤ 0,1
                                 
                                 
                                    —
                                 
                                 
                                    10
                                 
                              
                                    Ėminiai iš kiekvienos siuntos dalies imami atskirai. Jungtinius ėminius sudaro ne mažiau kaip 10 atskirųjų ėminių. Mažiausias jungtinio ėminio kiekis – 3,5 kg. Šis kiekis gali didėti proporcingai atsižvelgiant į paimtų atskirųjų ėminių skaičių.
                                 
                              
                                    
                                       Charakteristikos / sudėtis:
                                    
                                    
                                                 
                                             
                                             
                                                Drėgnis: ≤ 3,0 %
                                             
                                          
                                                 
                                             
                                             
                                                Bendras riebalų kiekis: 54,0–61,0 %
                                             
                                          
                                                 
                                             
                                             
                                                Bendras baltymų kiekis: 21,0–32,0 %
                                             
                                          
                                                 
                                             
                                             
                                                Bendras ląstelienos kiekis: 6,0–10,0 %
                                             
                                          
                                                 
                                             
                                             
                                                Peleningumas: 3,0–5,0 %
                                             
                                          
                                       Teršalai:
                                    
                                    
                                                 
                                             
                                             
                                                Forbolo esteriai (μg TPA ekv.(a)/grame sėklų branduolių)(b): ≤ 0,75 aptikimo riba)(c)
                                             
                                          
                                                 
                                             
                                             
                                                Švinas: ≤ 0,20 mg/kg
                                             
                                          
                                                 
                                             
                                             
                                                Kadmis: ≤ 0,20 mg/kg
                                             
                                          
                                                 
                                             
                                             
                                                Aflatoksinų B1, B2, G1, G2 suma: ≤ 4,0 μg/kg
                                             
                                          
                                                 
                                             
                                             
                                                
                                                   Mikrobiologiniai kriterijai:
                                                
                                             
                                          
                                                 
                                             
                                             
                                                Bendras aerobinių bakterijų skaičius: ≤ 1 000  KSV/g
                                             
                                          
                                                 
                                             
                                             
                                                Bendras mielių / pelėsių skaičius: ≤ 100 KSV/g
                                             
                                          
                                                 
                                             
                                             
                                                Enterobakterijos: ≤ 10 KSV/g
                                             
                                          
                                                 
                                             
                                             
                                                
                                                   Salmonella sp.: nėra 25 g
                                             
                                          
                                                 
                                             
                                             
                                                
                                                   Listeria monocytogenes: ≤ 100 KSV/g
                                             
                                          (a) TPAekv.: 12-O-tetradekanoilforbol-13-acetato ekvivalentas; (b) patvirtintas ypač efektyvios skysčių chromatografijos kartu su ultravioletine spektrofotometrija ir masių spekrotmetrija (UHPLC-UV-MS) metodas forbolo esterių smailėms aptikti; (c) aptikimo riba (visiškai perdirbamos tik partijos, kurių forbolo esterių koncentracija yra mažesnė už aptikimo ribą); KSV: kolonijas sudarantys vienetai.“